ໄທສະຫຼອງ​ວັນ​ປະສູດ ຄົບຮອບ 83 ພັນ​ສາ ຂອງກະສັດ​ພູມີພົນ​
ກະສັດ​ໄທ​ເປັນທີ່ເຄົາລົບ​ບູຊາຂອງ​​ຊາວ​ໄທ​ທັງ​ຊາດ ທີ່​ຖື​ວ່າ​ພະ​ອົງ​ເປັນ​ຜູ້​​ຍຶດໜ່ຽວ​ປະ​ເທດ​ຊາດ ທີ່​ແຕກ​ແຍ​ກກັນທາງການເມືອງ
ປະເທດໄທໄດ້ຈັດພິທີອັນໃຫຍ່ໂຕມະໂຫລານຂຶ້ນເພື່ອສະເຫຼີມສະຫຼອງວັນປະສູດຄົບຮອບ 83 ພັນສາ ຂອງກະສັດຫຼືໃນຫຼວງຂອງໄທທີ່ປະຊວນຢູ່ນັ້ນ ກະສັດໄທເປັນທີເຄົາລົບບູຊາ ຂອງປວງຊົນຊາວໄທທັງຊາດ ທີ່ຖືວ່າພະອົງເປັນຜູ້ທີ່ຍຶດໜ່ຽວປະເທດຊາດທີ່ແຕກແຍກ ກັນທາງການເມືອງນັ້ນໄວ້ ກະສັດ ພູມິພົນ ອະດຸນຍະເດດ ໄດ້ຊົງສະເດັດໄປຍັງພະລາດຊະວັງ ໂດນຂະບວນລົດ ພະທີ່ນັ່ງໃນວັນອາທິດວານນີ້ ຈາກໂຮງພະຍາບານໃນນະຄອນຫລວງບາງກອກຫລື ກຸງເທບ ບ່ອນທີ່ພະອົງໄດ້ຊົງພໍານັກຮັກສາໂຕ ເປັນເວລາປີກ່ວາ ມາແລ້ວ ຊາວໄທຈໍານວນຫຼາຍພັນຄົນຢືນລຽງລາຍເປັນແຖວຍາວຢຽດຕາມຖະໜົນທີ່ຂະບວນລົດ ພະທີ່ນັ່ງແລ່ນຜ່ານໄປ ພ້ອມກັບແກວ່ງທຸງ ແລະໂຮ່ຮ້ອງວ່າ “ຂໍພະອົງຊົງພະຈະເລີນ ” ການຄອງລາດມາເປັນເວລາ 64 ປີ ຂອງກະສັດພູມິພົນ ເຮັດໃຫ້ພະອົງເປັນກະສັດທີ່ ຄອງລາດມາໄດ້ດົນນານທີ່ສຸດຂອງໂລກ ພະອົງໄດ້ຊົງມີພະລາດຊະໂອວາດຕໍ່ຊາວ ໄທ ທີ່ຖ່າຍທອດອອກອາກາດສົດໄປທົ່ວປະເທດ ຈາກພະລາດຊະວັງ ໂດຍໄດ້ຊົງ ຮຽກຮ້ອງໃຫ້ປະສົບນິກອນຂອງພະອົງ ຈົ່ງປະຕິບັດພາລະໜ້າທີ່ຂອງເຂົາເຈົ້າຢ່າງມີ ສິນລະທໍາເພື່ອຜົນປະໂຫຍດສ່ວນຮວມຂອງປະເທດຊາດ ພະອົງຊົງກ່າວອີກວ່າພວກ ໃດທີ່ດໍາເນີນການໄປໂດຍບໍ່ຮອບຄອບນັ້ນຈະທໍາລາຍຕົວເອງແລະປະເທດຊາດນໍາດ້ວຍ ກະສັດໄທ ແທບຈະບໍ່ໄດ້ສະເດັດອອກຈາກໂຮງພະຍາບານສິຣິຣາດເລີຍ ຫຼັງຈາກທີ່ພະອົງ ໄດ້ຊົງເຂົ້າໄປພໍານັກຢູ່ ເພື່ອຮັກສາອາການປະຊວນທາງປອດ ນັບຕັ້ງແຕ່ເດືອນກັນຍາ 2009 ມາ